Как да започна захранването с месно пюре?
 Постепенно въвеждайте месните пюрета.  Винаги въвеждайте по един вид месо и наблюдавайте детето как реагира на вкуса, дали има някакви нежелани реакции и как се променят изпражненията му.  Ако нещо Ви се струва необичайно или нередно, веднага се консултирайте с педиатър. 
Важният период, в които трябва да следите с повишено внимание дали детето дава някакви негативни реакции (най-често те биха могли да са алергични) са първите четири до пет дни.  След тях можете да преминете към предоставяне на следващ вид нова храна.  
Всяко ново захранване започва се с обедното хранене, продължава се със следобедното хранене и накрая се добавя и вечерното хранене.  Бебето трябва да продължи да получава обичайното си сутрешно хранене с мляко.
За първите хранения с месни пюрета се правят по-прости рецепти без да се съчетават много продукти.


